b'\n_START_ARTICLE_\nZdenka Obal\n_START_SECTION_\n\xc5\xbdivljenje\n_START_PARAGRAPH_\nZdenka Obal se je rodila 20. novembra 1967 v Murski Soboti. Odra\xc5\xa1\xc4\x8dala je v Martjancih v Prekmurju, kjer je obiskovala osnovno \xc5\xa1olo. \xc5\xa0olanje je nadaljevala na Srednji knji\xc5\xbeni\xc4\x8darski \xc5\xa1oli nato \xc5\xa1e na Vi\xc5\xa1ji vzgojiteljski \xc5\xa1oli, katero je uspe\xc5\xa1no zaklju\xc4\x8dila. Leta 1996 se je preselila na Vrhniko in se zaposlila v Cankarjevi knji\xc5\xbenici Vrhnika kot vi\xc5\xa1ja knji\xc5\xbeni\xc4\x8darka.\n_START_SECTION_\nDelo\n_START_PARAGRAPH_\nPi\xc5\xa1e kratke sodobne pravljice za otroke. Pri zalo\xc5\xbebi Morfem je izdala tri slikanice: Zgodba o medvedku Sku\xc5\xa1tran\xc4\x8dku (2007), Zaj\xc4\x8dki na delu (2008) in 7 pravlji\xc4\x8dnih zgodb (2008). Delo Zaj\xc4\x8dica Lina in violina (2008) pa je zalo\xc5\xbeila Cankarjeva knji\xc5\xbenica Vrhnika. Objavlja tudi v reviji Trobentica._NEWLINE_Glavne knji\xc5\xbeevne osebe v pravljicah so personificirane \xc5\xbeivali in pravlji\xc4\x8dna bitja. Tema ve\xc4\x8dine pravljic so dogodki iz vsakdanjega \xc5\xbeivljenja otrok. V pravljicah se prepleta realni in domi\xc5\xa1ljijski svet.'